เรามาเยี่ยมเพื่อนที่โรงพยาบาล ก่อนกลับบ้าน เพื่อนก็ชวนว่าไปทานข้าวที่ร้านนี้กันมั้ย เราก็ตกลงทันที บอกว่าเราอยากทานเครปชาไทย เพื่อนมีแอบตกใจเล็กน้อย เมื่อกี้หมายถึงชวนทานข้าว แต่เราบอกสั่งคาวและหวานไง เพื่อนเลยโอเคค่ะ อิอิ
 
สำหรับร้านนี้จะอยู่ในวังพญาไทค่ะ อยู่ตรงข้ามกับทางเข้าวังพญาไท พวกเราก็สั่งทั้งคาวหวานพร้อมกัน จัดเต็มกันไป
 
บรรยากาศในร้านสวยดีค่ะ ตกแต่งหลากหลายมุมน่านั่ง แต่คนก็เยอะพอควร ที่นั่งสวยๆมักถูกจับจองค่ะ แต่ข้อเสียของที่นี่เราว่าใครได้โต๊ะกลมนี่เล็กเกินไปค่ะ ถ้านั่งทานทั้งคาวหวานและเครื่องดื่มอีก บอกเลยว่าแทบจะจัดระเบียบไม่ถูกเลยค่ะ
 
- เครปเค้กชาไทย 120 บาท
 
มาเมนูแรกเลยค่ะ เครปเค้กเนื้อนุ่มดีค่ะ ซอสชาไทยไม่ได้เข้มข้นมาก ออกรสละมุนๆบางเบาค่ะ แต่ว่าไม่หวานไปดี เราชอบตรงเนื้อเค้กนุ่มๆดีค่ะ เลยทานได้เรื่อยๆค่ะ
 
- สลัดสันนอกหมูรมควัน 130 บาท เสริฟน้ำสลัดแยกมาให้ราดเองค่ะ
 
อร่อยค่ะ หมูรมควันไม่เหนียวเนื้อหนุบๆเค็มนิดๆหอมรมควัน ทานกับผักสลัดเข้ากันอร่อยดีค่ะ
 
- ข้าวแกงมัสมั่นไก่ 130 บาท
 
อร่อยอีกเมนูค่ะ เครื่องแกงหอมๆ รสชาติเข้มข้นใช้ได้ค่ะ เนื้อไก่ก็นุ่มๆ ใครชอบทานเมนูนี้ ร้านนี้สั่งทานได้เลยจ้า
 
- ขนมปังปิ้งเนยนม 50 บาท
 
พอใช้ได้ค่ะ แต่ว่าไม่ได้นุ่มมาก รสชาติทั่วไปพอใช้ได้ค่ะ เพื่อนบอกมีโรยผงชินเนมอนมานิดๆ แต่เราไม่ค่อยรู้สึก55
 
- Iced Matcha Latte 75 บาท
 
มีรสขมนิดๆไม่หวานไปดีค่ะ แต่ว่าไม่เข้มข้นเท่าไหร่ และก็ดูไม่ค่อยละลายด้วย เพราะเราได้เศษผงชาเขียวด้วยค่ะ
 
- โยเกิร์ตสตอเบอรี่ปั่น 65 บาท
 
อร่อยค่ะ มีรสหวานอมเปรี้ยว เข้มข้นดี โอเคค่ะ
 
- ชาเลม่อนดอกส้มเย็น 60 บาท
 
ราคาไม่มีบวกอะไรเพิ่มแล้วค่ะ ใครมาเที่ยวชมวังพญาไท อย่าลืมมาแวะทานทั้งคาวหวานที่ร้านนี้ด้วยนะคะ